Errico Malatesta naixió en un contexto familiar chicot-burgués d'o qual s'aluenyará quan prencipie lo suyo activismo politico treballando en diferents oficios, entre ellos o d'electricista. O suyo activismo politico prencipia con 17 anyadas, quan s'intresa per a Internacional y o socialismo antiautoritario. En 1872 conoix a Bakunin, de qui se considerará disciplo. Posteriorment, Malatesta prencipia un periodo de viaches con a finalidat de participar en diferents achitacions socials, recorrendo puestos como Suiza, Espanya, Echipto, Rumanía, Francia, Belchica u Anglaterra. En marzo de 1885, ta eslampar d'a persecución en Europa, decide de fuyir ta l'Archentina. Astí fundará sendicatos (como a Sociedad de Resistencia Cosmopolita de Obreros Panaderos) y promoverá a organización d'o proletariado, de vez que se ficará en fuertes luitas ideyolochicas con anarquistas individualistas.